

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DONJI KUKURUZARI**

**OPĆINSKA NAČELNICA**

KLASA : 112-01/23-01/05

URBROJ : 2176/07-03/1-23-3

Donji Kukuruzari, 14. prosinca 2023. godine

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18. i 112/19.), Povjerenstvo za provedbu natječaja, objavljuje

**OPIS POSLOVA, PODACI O PLAĆI, NAČIN OBAVLJANJA PRETHODNE PROVJERE ZNANJA I SPOSOBNOSTI TE PRAVNI IZVORI ZA PRIPREMANJE KANDIDATA ZA TESTIRANJE**

za radno mjesto iz Javnog natječaja

za imenovanje pročelnika / pročelnice Jedinstvenog upravnog odjela Općine Donji Kukuruzari

 („Narodne novine“, broj 148/23 od 13. prosinca 2023. godine)

**OPIS POSLOVA**

- Upravlja Jedinstvenim upravnim odjelom u skladu sa zakonom i drugim propisima

- Organizira, brine o izvršenju i nadzire obavljanje poslova, daje upute za rad službenicima i koordinira rad Jedinstvenog upravnog odjela

- Prati i primjenjuje propise iz djelokruga lokalne i područne (regionalne) samouprave, vodi brigu o pravodobnom i zakonitom donošenju i usklađenju općih akata s novim odnosno s izmjenama i dopunama važećih propisa, vodi brigu o otpremanju općih akata na nadzor

- Vodi upravni postupak i rješava upravne i ostale predmete iz nadležnosti Jedinstvenog upravnog odjela

- Vodi postupak prisilne naplate dugovanja

- Izrađuje nacrte općih akata koje donose općinski načelnik, Općinsko vijeće i radna tijela Općinskog vijeća Općine Donji Kukuruzari

- Pomaže općinskom načelniku u donošenju odluka iz njegovoga djelokruga

-Prati propise s područja koja su u nadležnosti Jedinstvenog upravnog odjela te predlaže i donosi prijedloge akata u svezi s njegovim radom

-Prati stanje cjelokupne problematike u Jedinstvenom upravnom odjelu, vrši analizu stanja i daje prijedloge za poboljšanje rada

-Obavlja poslove u svezi pripremanja sjednica Općinskog vijeća Općine Donji Kukuruzari

-Donosi akte/rješenja iz djelokruga Jedinstvenog upravnog odjela

-Rješenjem odlučuje o prijmu u službu i prestanku službe, rasporedu na radno mjesto te o drugim pravima i obvezama službenika Jedinstvenog upravnog odjela, te donosi rješenja o plaći i naknadama za općinskog načelnika i njegove zamjenike

**PODACI O PLAĆI RADNOG MJESTA KOJE SE POPUNJAVA**

Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Koeficijent složenosti poslova za radno mjesto pročelnik Jedinstvenog upravnog odjela Općine Donji Kukuruzari je 1,25.

Osnovica za obračun plaće iznosi 947,18 eura.

Dobiveni iznos predstavlja plaću u bruto iznosu.

**PRETHODNA PROVJERA ZNANJA I SPOSOBNOSTI KANDIDATA**

Za kandidate prijavljene na javni natječaj za imenovanje pročelnika Jedinstvenog upravnog odjela Općine Donji Kukuruzari, koji su podnijeli pravodobnu i urednu prijavu teispunjavaju formalne uvjete iz natječaja, provest će se prethodna provjera znanja i sposobnosti.

Smatra se da je kandidat, koji nije pristupio prethodnoj provjeri znanja, povukao prijavu na natječaj.

Prethodna provjera znanja i sposobnosti obavlja se putem pisanog testiranja i intervjua.

Svaki točan odgovor nosi 1 bod i kandidat može za svaki dio (područje) provjere znanja i sposobnosti na pisanom testiranju ostvariti od 1 do 10 bodova.

Intervju se provodi samo s kandidatima koji su ostvarili najmanje 50% bodova iz svakog dijela (područja) provjere znanja i sposobnosti kandidata na provedenom testiranju.

Kandidatima na intervjuu se postavljaju tri ista pitanja. Svaki član Povjerenstva za provedbu natječaja kandidatu dodjeljuje određeni broj bodova od 1 do 5 za svaki odgovor, a potom se utvrđuje prosječan broj bodova za svaki odgovor.

Nakon prethodne provjere znanja i sposobnosti kandidata, Povjerenstvo za provedbu natječaja utvrđuje rang - listu kandidata prema ukupnom broju ostvarenih bodova.

Izvješće o provedenom postupku i rang – listu kandidata Povjerenstvo dostavlja općinskom načelniku.

**Pravni i drugi izvori za pripremanje kandidata za testiranje:**

1. Ustav Republike Hrvatske („Narodne Novine“, broj 56/90, 135/97, 08/98 – pročišćeni tekst, 113/00, 124/00, 28/01, 41/01, 55/01, 76/10, 85/10 – pročišćen tekst i 05/14),
2. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20),
3. Statut Općine Donji Kukuruzari („Službeni vjesnik“, broj 8/23),
4. Zakon o općem upravnom postupku („Narodne novine“, broj 47/09 i 110/21),
5. Zakon o službenicima i namještenicima u lokalnoj i područnoj samoupravi („Narodne novine“, broj 86/08, 61/11, 04/18 i 112/19),
6. Zakon o proračunu („Narodne novine“, broj 144/21),
7. Zakon o komunalnom gospodarstvu („Narodne novine“, broj 68/18, 110/18, 32/20).

 **PRAVILA TESTIRANJA**

* Po dolasku na provjeru znanja i sposobnosti, od kandidata će biti zatraženo predočenje odgovarajuće identifikacijske isprave radi utvrđivanja identiteta.
* Kandidati koji ne mogu dokazati identitet neće moći pristupiti testiranju.
* Po utvrđivanju identiteta, kandidatima će biti podijeljeni testovi.
* Za vrijeme provjere znanja i sposobnosti nije dopušteno:
* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provodi provjera,
* razgovarati s ostalim kandidatima niti na bilo koji drugi način remetiti koncentraciju kandidata.
* Kandidati koji se ponašaju neprimjereno ili prekrše jedno od gore navedenih pravila biti će udaljeni s testiranja a njihov rezultat i rad Povjerenstvo neće bodovati.

 **MJESTO I VRIJEME ODRŽAVANJA PRETHODNE PROVJERE ZNANJA**

Mjesto i vrijeme održavanja prethodne provjere znanja biće objavljeno na web-stranici Općine Donji Kukuruzari i na oglasnoj ploči Općine Donji Kukuruzari, Don Ante Lizatovića 2, Donji Kukuruzari, najmanje pet dana prije održavanja provjere.

Na web-stranici Općine Donji Kukuruzari i na oglasnoj ploči Općine Donji Kukuruzari biti će objavljena imena kandidata koji ispunjavaju formalne uvjete iz natječaja i koji mogu pristupiti prethodnoj provjeri.

 **POVJERENSTVO ZA PROVEDBU NATJEČAJA**